Α4-0061/96

Ψήφισμα σχετικά με την Europol

To Eυρωπαϊκό Κοινοβούλιο

- έχοντας υπόψη τα άρθρα Κ.1, αριθ. 9, Κ.3, παρ. 2 και Κ.6, παρ. 2 της Συνθήκης για την Ευρωπαϊκή Ένωση,

- έχοντας υπόψη τη δήλωση για την συνεργασία των αστυνομικών αρχών στο Παράρτημα της Τελικής Πράξης της Συνθήκης για την Ευρωπαϊκή Ένωση,

- έχοντας υπόψη το ψήφισμά του για την ίδρυση της Europol της 22 Ιανουαρίου 1993 ((ΕΕ C 42 της 15.02.1993, σελ. 250)),

- λαμβάνοντας υπόψη τα κοινά μετρα της 10ης Μαρτίου 1993 σχετικά με την Υπηρεσία Ναρκωτικών της Εuropol, τα οποία αποφασίστηκαν από το Συμβούλιο βάσει του άρθρου Κ.3 της Συνθήκης για την Ευρωπαϊκή Ένωση ((ΕΕ L 62 της 20.03.1995, σελ. 1)),

- λαμβάνοντας υπόψη την έκθεση του 1994 σχετικά με τις δραστηριότητες της Υπηρεσίας της Europol για τα Ναρκωτικά (C4-0094/95),

- υπενθυμίζοντας το ψήφισμά του της 11ης Φεβρουαρίου 1994 για την εγκληματικότητα στην Ευρώπη ((ΕΕ C 61 της 28.02.1994, σελ. 235)),

- λαμβάνοντας υπόψη την Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για το παράνομο εμπόριο πυρηνικού υλικού και ραδιενεργών ουσιών (COM(94)0383),

- υπενθυμίζοντας το ψήφισμά του της 20ής Ιανουαρίου 1994 για τη συμμετοχή του Ευρωπαϊκού Κοινοβουλίου σε διεθνείς συμβάσεις των κρατών μελών και της Ένωσης σχετικά με τη συνεργασία στους τομείς της δικαιοσύνης και των εσωτερικών υποθέσεων ((ΕΕ C 44 της 14.02.1994, σελ. 180)),

- υπενθυμίζοντας το ψήφισμά του της 19ης Μαΐου 1995 για τη Σύμβαση Εuropol ((EE C 151 της 19.06.1995, σελ. 376)),

- λαμβάνοντας υπόψη τη νομοθετική πράξη του Συμβουλίου της 26ης Ιουλίου 1995 για τη δημιουργία της σύμβασης, βάσει του άρθρου Κ.3 της Συνθήκης σχετικά με τη σύσταση μιας ευρωπαϊκής αστυνομικής υπηρεσίας (Συμφωνία Europol)

((ΕΕ C 316 της 27.11.1995, σελ. 1))- λαμβάνοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Νομικών Θεμάτων και Δικαιωμάτων των Πολιτών και της Επιτροπής Ελέγχου του Προϋπολογισμού (Α4-0335/95),

- έχοντας υπόψη τη δεύτερη έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Νομικών Θεμάτων και Δικαιωμάτων των Πολιτών και της Επιτροπής Ελέγχου του Προϋπολογισμού (Α4- 0061/96),

Α. λαμβάνοντας υπόψη ότι οι θεμελιώδεις ελευθερίες στα πλαίσια του δημοκρατικού κράτους δικαίου απειλούνται ολοένα και περισσότερο από την εγκληματικότητα,

Β. λαμβάνοντας υπόψη ότι με τη διεθνώς οργανωμένη εγκληματικότητα προέκυψε μια ποιοτικά νέα, απειλητική μορφή εγκληματικότητας που απαιτεί νέες μεθόδους για την καταπολέμηση της εγκληματικότητας,

Γ. λαμβάνοντας υπόψη το γεγονός ότι σήμερα εφαρμόζονται διασυνοριακά παράνομες μορφές οικονομικού κέρδους με προσαρμογή σε νόμιμες μορφές μέσω της χρησιμοποίησης συγχρόνων τεχνολογιών και μεθόδων διαχείρισης,

Δ. λαμβάνοντας υπόψη ότι με τον εκβιασμό, τη διαφθορά και τον τρόμο υπονομεύονται οι κανονικές κρατικές λειτουργίες της διοίκησης και η διαμόρφωση των αποφάσεων στα πλαίσια του δημοκρατικού κράτους δικαίου,

Ε. λαμβάνοντας υπόψη ότι η οργανωμένη εγκληματικότητα σε ευρωπαϊκό επίπεδο μπορεί να καταπολεμηθεί αποτελεσματικά μεταξύ άλλων με μια ευρωπαϊκή αστυνομία που θα δρα σε ευρωπαϊκό επίπεδο,

ΣΤ. έχοντας την πεποίθηση ότι η συνένωση των κρατών μελών στα πλαίσια της Σύμβασης Εuropol αποτελεί αναγκαίο, όχι όμως επαρκές, βήμα για την καταπολέμηση του οργανωμένου σε ευρωπαϊκή κλίμακα εγκλήματος και άλλων σοβαρών μορφών της διεθνούς εγκληματικότητας,

Ζ. εκφράζοντας τη λύπη του για το γεγονός ότι η Σύμβαση Europol απήτησε αδικαιολόγητα μακρό χρόνο, ενώ δεν λήφθηκαν επαρκώς υπόψη άλλες σημαντικές μορφές της διεθνούς αστυνομικής συνεργασίας στα κράτη μέλη και επομένως οι εθνικές κυβερνήσεις δεν ανταποκρίθηκαν στην ευθύνη τους έναντι των πολιτών,

Η. λαμβάνοντας υπόψη ότι χάριν της ετοιμότητας και της αποτελεσματικότητας της Europol δεν πρέπει επί του παρόντος να διευρυνθούν οι αρμοδιότητές της σύμφωνα με το άρθρο 2 της Σύμβασης Europol, για να περιλάβουν τις αξιόποινες πράξεις που αναφέρονται στο Παράρτημα σχετικά με το άρθρο 2, αλλά να εξεταστεί, μετά από παρέλευση ενός ευλόγου χρονικού διαστήματος, η μεταβιβαστότητα τους και ενδεχομένως να ληφθεί σχετική απόφαση,

Θ. έχοντας την πεποίθηση ότι οι ρυθμίσεις για την προστασία των δεδομένων όσον αφορά την επεξεργασία προσωπικών δεδομένων σύμφωνα με τη Συμφωνία του Συμβουλίου της Ευρώπης της 28 Ιανουαρίου 1991 και τη Σύσταση αριθ. R (85) 15 της Υπουργικής Επιτροπής του Συμβουλίου της Ευρώπης της 17ης Σεπτεμβρίου 1987 αποτελούν σημαντική πρόοδο για την εξασφάλιση του δικαιώματος καθορισμού των παρεχομένων πληροφοριών και με την προσδοκία ότι τα κράτη μέλη και η Europol θα εφαρμόζουν δεόντως τις διατάξεις της Σύμβασης Europol σχετικά με την προστασία των δεδομένων κατά την επεξεργασία και τη χρησιμοποίηση δεδομένων σε υποθέσεις,

Ι. λαμβάνοντας υπόψη ότι τα θεμελιώδη δικαιώματα και οι θεμελιώδεις ελευθερίες μπορούν να τεθούν σε σοβαρό κίνδυνο λόγω ελλιπούς προστασίας των δεδομένων, και αναμένοντας ότι οι νομικές ρυθμίσεις για την προστασία των δεδομένων (τόσο για τα δεδομένα, όσο και για τις συλλογές δεδομένων), θα θεσπισθούν πριν από την έναρξη της ισχύος της Σύμβασης στα πλαίσια του στόχου της διασφάλισης του δικαιώματος αυτοδιάθεσης των προσώπων ως προς τις πληροφορίες που τα αφορούν και να πραγματοποιηθούν οι εκάστοτε απαραίτητες, λόγω μελλοντικών ευρωπαϊκών προδιαγραφών στον τομέα της προστασίας των δεδομένων, προσαρμογές στη σχετική Σύμβαση,

ΙΑ. έχοντας την πεποίθηση ότι η Σύμβαση Εuropol περιλαμβάνεται στις «σημαντικότερες πλευρές της δραστηριότητας» σύμφωνα με το άρθρο Κ6, εδάφιο 2 της Συνθήκης για την Ευρωπαϊκή Ένωση,

ΙΒ. λαμβάνοντας υπόψη ότι επομένως η Προεδρία πρέπει σύμφωνα με το άρθρο Κ6, παρ. 2 της Συνθήκης ΕΕ να διαβουλεύεται με το ΕΚ σχετικά με θέματα της Σύμβασης Europol και να μεριμνά ώστε να λαμβάνονται δεόντως υπόψη οι απόψεις του,

ΙΓ. λαμβάνοντας υπόψη ότι πριν από τη λήψη απόφασης σχετικά με το αντικείμενο της διαβούλευσης πρέπει να λαμβάνεται υπόψη το δικαίωμα διαβούλευσης που κατοχυρώνεται στο άρθρο Κ6, εδάφιο 2 της Συνθήκης ΕΕ,

ΙΔ. έχοντας την λογικά αναγκαία πεποίθηση ότι μόνο με την διαβούλευσης πριν από την απόφαση μπορεί να ληφθεί δεόντως υπόψη η άποψη του Ευρωπαϊκού Κοινοβουλίου,

ΙΕ. λαμβάνοντας υπόψη ότι το Ευρωπαϊκό Κοινοβούλιο σύμφωνα με την Συνθήκη για την Ευρωπαϊκή Ένωση έπρεπε να κληθεί να γνωμοδοτήσει σχετικά με τη Σύμβαση Europol πριν από την απόφαση του Συμβουλίου, και ότι η παράλειψη να ζητηθεί η γνωμοδότησή του αποτελεί παραβίαση των διατάξεων της Συνθήκης[semigr ]

ΙΣΤ. έχοντας την πεποίθηση ότι είναι αναγκαία η σύναψη μιας διοργανικής συμφωνίας μεταξύ του Συμβουλίου και του Ευρωπαϊκού Κοινοβουλίου προκειμένου να εξασφαλισθεί η αποτελεσματική εκτέλεση των διατάξεων του άρθρου Κ.6 της Συνθήκης ΕΕ,

ΙΖ. με την πεποίθηση ότι έναντι του διασυνοριακώς οργανωμένου εγκλήματος πρέπει να αντιταχθεί, μεταξύ άλλων, μια ευρωπαϊκή αστυνομία,

ΙΗ. με την πεποίθηση ότι επομένως η Europol πρέπει να διαθέτει σε ένα μεταγενέστερο χρονικό στάδιο αρμοδιότητα διεξαγωγής έρευνας σε στενά περιορισμένη έκταση,

ΙΘ. έχοντας τη πεποίθηση ότι η προσωρινή νομική προστασία έναντι των ενεργειών της Europol πρέπει να αποτελέσει καθήκον του Δικαστηρίου των Ευρωπαϊκών Κοινοτήτων,

Κ. λαμβάνοντας υπόψη ότι η άσκηση της εθνικής κυριαρχίας μπορεί να υποστεί μεγαλύτερη ζημία από την αυξανόμενη οργανωμένη εγκληματικότητα παρά από τη συνεργασία εθνικών αστυνομικών αρχών των κρατών μελών στα πλαίσια μιας ευρωπαϊκής αστυνομικής αρχής,

ΚΑ. έχοντας την πεποίθηση ότι τα στοιχεία για την αστυνομική έρευνα που αποκτώνται με την επεξεργασία των πληροφοριών βάσει της σύμβασης Europol οδηγούν σε δράση υψηλής ποιότητας, για τον κοινοβουλευτικό έλεγχο της οποίας το Ευρωπαϊκό Κοινοβούλιο πρέπει να διαθέτει ελεγκτικές αρμοδιότητες, παράλληλα και συμπληρωματικά με τα κοινοβούλια των κρατών μελών και έχοντας την πεποίθηση ότι ήδη για τον έλεγχο των σημερινών δραστηριοτήτων της Europol (Υπηρεσία Διώξεως των Ναρκωτικών) πρέπει να δραστηριοποιηθεί το Ευρωπαϊκό Κοινοβούλιο παράλληλα προς τα εθνικά κοινοβούλια,

ΚΒ. εκφράζοντας ανησυχία για το γεγονός ότι λόγω των εντατικών ενεργειών με τις οποίες τίθενται σε εφαρμογή προπαρασκευαστικά μέτρα και πραγματοποιούνται επενδύσεις για την ανάπτυξη της Europol (Υπηρεσία Διώξεως των Ναρκωτικών), με στόχο πιθανές μελλοντικές της δραστηριότητες ως Europol, θα μπορούσαν να δημιουργηθούν πιέσεις και να υπονομευθεί η δυνατότητα που διαθέτουν τα κράτη μέλη να ελέγξουν, κατά τις διαδικασίες επικύρωσης, τη Σύμβαση Europol,

1. ζητεί από τα κοινοβούλια των κρατών μελών

- να μην δρομολογήσουν την κύρωση της Σύμβασης Europol πριν αποκτήσει το Ευρωπαϊκό Δικαστήριο προδικαστική αρμοδιότητα

- να μεριμνήσουν ώστε η Europol να αναλάβει το έργο της το συντομότερο δυνατόν[semigr ]

2. αναμένει ότι σύμφωνα με τα συμπεράσματα του Ευρωπαϊκού Συμβουλίου στις Κάννες θα επιτευχθεί συμφωνία για την αρμοδιότητα του ΔΕΚ στον τομέα προκριματικών αποφάσεων σε περίπτωση διαφορών μεταξύ πολιτών και Europol, το αργότερο μέχρι το Ευρωπαϊκό Συμβούλιο του Ιουνίου 1996[semigr ]

3. θεωρεί την πιθανή ολοκλήρωση των διαδικασιών επικύρωσης στα κράτη μέλη προϋπόθεση για περαιτέρω εργασίες του Συμβουλίου σχετικά με τις διατάξεις εφαρμογής σύμφωνα με το άρθρο 45, παράγραφος 4 της Σύμβασης Europol, εργασίες οι οποίες έως τότε πρέπει να σταματήσουν[semigr ]

4. θεωρεί ότι μεταξύ άλλων πρέπει να υπάρξουν, ως αναγκαίο τμήμα των διαδικασιών επικύρωσης, κατάλληλες ρυθμίσεις σχετικά με την επεξεργασία προσωπικών δεδομένων εκ μέρους της Europol[semigr ] ζητεί από τα κράτη μέλη να λάβουν χωρίς καθυστέρηση τα αναγκαία μέτρα στα πλαίσια του εθνικού τους δικαίου σχετικά με την επεξεργασία προσωπικών δεδομένων, ώστε να εξασφαλισθεί το επίπεδο προστασίας των δεδομένων που καθορίζει η σύμβαση Europol[semigr ] δεν θα επιτρέπεται η καταχώρηση στα αρχεία της Europol δεδομένων σχετικά με τις πολιτικές και θρησκευτικές πεποιθήσεις, τη φυλή, τη σεξουαλική συμπεριφορά και άλλων προσωπικών δεδομένων ή αντίστοιχων πληροφοριών[semigr ] εκφράζει συνεπώς την απόλυτη αντίθεσή του στο περιεχόμενο σχεδίου της προεδρίας του Συμβουλίου για την καταχώρηση αυτού του τύπου των δεδομένων και ζητεί από το Συμβούλιο να αποσύρει το σχέδιο αυτό[semigr ]

5. ζητεί να βελτιωθεί σαφώς η προστασία των προσωπικών δεδομένων και κυρίως να δοθούν περισσότερες δυνατότητες στους πολίτες για απαίτηση πληροφοριών και ελέγχου σχετικά με τα δεδομένα αυτά, καθώς επίσης και να χρησιμοποιηθούν αναλόγως, κατά την τοποθέτηση, χρήση και απόσβεση στοιχείων από τις σχετικές συλλογές, οι προδιαγραφές που ισχύουν για τις αυτοματοποιημένες συλλογές δεδομένων βάσει των νομικών ρυθμίσεων περί προστασίας των δεδομένων[semigr ]

6. ζητεί να είναι δυνατός από δικαστική αρχή και δικηγόρους ο έλεγχος εκείνων των δεδομένων τα οποία συλλέγει η ίδια η Europol κατά τις έρευνές της[semigr ]

7. ζητεί να καθορισθεί με ακριβέστερο τρόπο το χρονικό σημείο κατά το οποίο θα είναι δυνατή η απόσβεση δεδομένων μέσω της παραγράφου 5 του άρθρου 8 της Σύμβασης Europol[semigr ]

8. καλεί το Συμβούλιο να διασφαλίσει ότι οι δράσεις της Europol θα καθίστανται και αντικείμενο ελέγχου του Ευρωπαίου Διαμεσολαβητή[semigr ]

9. ζητεί από το Συμβούλιο να ζητήσει τη γνώμη και να λάβει δεόντως υπόψη τις απόψεις του Ευρωπαϊκού Κοινοβουλίου όσον αφορά τα κατωτέρω θέματα σύμφωνα με το άρθρο Κ 6, παράγραφος 2:

- τη λήψη αποφάσεως σχετικά με την έγκαιρη αντιμετώπιση των τρομοκρατικών ενεργειών από την Europol, σύμφωνα με το άρθρο 2 παρ. 2, δεύτερο εδάφιο της Σύμβασης Europol,

- την απόφαση για την ανάθεση στην Europol επί πλέον μορφές της εγκληματικότητας που αναφέρονται στο Παράρτημα της Σύμβασης Europol,

- τις διατάξεις εφαρμογής που αφορούν τα στοιχεία σύμφωνα με το άρθρο 10, παρ. 1, τρίτο εδάφιο της Σύμβασης Εuropol,

- τους κανόνες που πρέπει να λάβει υπόψη η Europol σύμφωνα με το άρθρο 10, παρ. 4, τελευταία φράση της Σύμβασης Europol,

- τις γενικές ρυθμίσεις για την διαβίβαση από την Europol προσωπικών δεδομένων σύμφωνα με το άρθρο 18, παρ. 2 της Σύμβασης Europol,

- τις εκθέσεις δραστηριοτήτων της κοινής αρχής ελέγχου σύμφωνα με το άρθρο 24, παρ. 6, της Σύμβασης Europol,

- τους κανόνες σχετικά με τις συναπτέες από την Europol συμφωνίες σύμφωνα με το άρθρο 26, παρ. 3 της Σύμβασης Εuropol,

- την απόφαση του Συμβουλίου για την ανάκληση του Διευθυντή και των Υποδιευθυντών σύμφωνα με το άρθρο 29, παρ. 6 της Σύμβασης Europol,

- τον Κανονισμό Υπηρεσιακής Κατάστασης σύμφωνα με το άρθρο 30, παρ. 3 της Σύμβασης Europol,

- την ρύθμιση της προστασίας του απορρήτου σύμφωνα με το άρθρο 31, παρ. 1 της Σύμβασης Europol,

- τον προϋπολογισμό σύμφωνα με το άρθρο 35, παρ. 5 της Σύμβασης Europol,

- το δημοσιονομικό κανονισμό σύμφωνα με το άρθρο 35, παρ. 9 της Σύμβασης Εuropol,

- την έκθεση ελέγχου σύμφωνα με το άρθρο 36, παρ. 3 της Σύμβασης Europol,

- την απόφαση απαλλαγής σύμφωνα με το άρθρο 36, παρ. 5 της Σύμβασης Europol,

- τις διαφορές μεταξύ των κρατών μελών σχετικά με την ερμηνεία ή την εφαρμογή της Σύμβασης σύμφωνα με το άρθρο 40, παρ. 1 της Σύμβασης Εuropol,

- το Πρωτόκολλο σχετικά με τα προνόμια και τις ασυλίες σύμφωνα με το άρθρο 41 της Σύμβασης Εuropol,

- την τροποποίηση της Σύμβασης του άρθρου 43, παρ. 1 της Σύμβασης Europol,

- την απόφαση σχετικά με τον ορισμό των μορφών εγκληματικότητας που αναφέρονται στο Παράρτημα σύμφωνα με το άρθρο 43, παρ. 3 της Σύμβασης Europol[semigr ]

10. ζητεί από το Συμβούλιο να υποβάλλει προς το Ευρωπαϊκό Κοινοβούλιο σύμφωνα με το άρθρο Κ 6, παρ. 2 της Συνθήκης για την Ευρωπαϊκή Ένωση, τις εκθέσεις που θα εγκρίνει το ΔΣ σλύμφωνα με το άρθρο 28, παρ. 10 της Σύμβασης Europol[semigr ]

11. ζητεί - εφόσον επικυρωθεί από όλα τα κράτη μέλη η Σύμβαση Europol - να ληφθούν δεόντως υπόψη οι απόψεις του Ευρωπαϊκού Κοινοβουλίου όσον αφορά τον ορισμό του Διευθυντή και των Υποδιευθυντών σύμφωνα με το άρθρο 29 της Σύμβασης Europol[semigr ]

12. ζητεί - εφόσον επικυρωθεί από όλα τα κράτη μέλη η Σύμβαση Europol - όπως ο Διευθυντής της Europol ευθύνεται για την έκτακτη έκθεση που υποβάλλεται στο Ευρωπαϊκό Κοινοβούλιο σύμφωνα με το άρθρο 34, παρ. 1 της Σύμβασης Europol, και όπως η έκθεση αυτή αναφέρει όχι μόνο τις τρέχουσες εργασίες αλλά και τις δραστηριότητες και αποφάσεις όλων των οργάνων της Europol[semigr ]

13. αναμένει ότι - εφόσον επικυρωθεί από όλα τα κράτη μέλη η Σύμβαση Europol -πέραν της ειδικής έκθεσης σύμφωνα με το άρθρο 34 της Σύμβασης Europol, το Ευρωπαϊκό Κοινοβούλιο θα ενημερώνεται και ανά πάσα στιγμή θα ζητείται η γνώμη του όσον αφορά τα κύρια θέματα της δραστηριότητας της Europol σύμφωνα με το άρθρο Κ6, παρ. 2 της Συνθήκης για την Ευρωπαϊκή Ένωση[semigr ]

14. ζητεί να συμπληρωθεί το άρθρο 34, παρ. 1, εδάφιο 2 της Σύμβασης Europol με τις λέξεις «και να λαμβάνονται δεόντως υπόψη οι απόψεις του»[semigr ]

15. ζητεί να επανεξετασθεί στο μέλλον η Σύμβαση Europol με στόχο να εξετασθεί το ενδεχόμενο να ανατεθούν στην Europol αρμοδιότητες ερευνών σύμφωνα με τις εθνικές διατάξεις της ποινικής δικονομίας, στα πλαίσια των αρμοδιοτήτων της που αναφέρονται στο άρθρο 2 της Σύμβασης Europol[semigr ]

ζητεί επίσης να μην δοθούν στην Europol επιχειρησιακές αρμοδιότητες παρά μόνον εάν εξασφαλισθεί ότι οι αρμοδιότητες αυτές θα ασκούνται υπό τις οδηγίες της Επιτροπής, και ότι μια τέτοια ευρωπαϊκή αστυνομική υπηρεσία θα είναι υπόλογη προς το Ευρωπαϊκό Κοινοβούλιο και τα εθνικά κοινοβούλια[semigr ]

εμμένει στη θέση ότι η ανωτέρω αναθεώρηση της σύμβασης δεν πρέπει να λάβει χώρα πριν θεσπισθεί η αρμοδιότητα του Ευρωπαϊκού Δικαστηρίου να εκδίδει προδικαστικές αποφάσεις[semigr ]

16. ζητεί από το Συμβούλιο, σε περίπτωση που επικυρωθεί η Σύμβαση Europol και αρχίσει πλήρως η λειτουργία της Europol, να μεριμνήσει για την εξασφάλιση και την ανάπτυξη του σχετικού ελέγχου εκ μέρους του Ευρωπαϊκού Κοινοβουλίου καθώς και των εθνικών κοινοβουλίων[semigr ]

17. αναθέτει στον Πρόεδρο του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών.